|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-44/2019-02/8  15.03.2019. године  Немањина 22-26  Б е о г р а д |

**Одговор 3 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам појашњења и **Измену 3** Конкурсне документације- **Одговор 3** на захтев за додатним информацијама или појашњењима у вези са припремањем понуде у отвореном поступку јавне набавке - Набавка информационо комуникационе инфраструктуре за установе образовања, Фаза 2, ЈН О-11/2019.

**Питање 1:** У вези са захтевом 6.3.3.10 конкурсне документације (Систем за контролу Wеб саобраћаја), молимо Вас за појашњење начина испоруке лиценци по фазама.

Захтевом је предвиђена испорука трогодишњих лиценци за 900.000 корисника (стр. 84 конкурсне документације):

* Испоручити лиценце за систем за контролу Web саобраћаја и централно управљање за 900000 корисника.

Лиценце ѕа систем за контролу Web саобраћаја и централно управљање морају бити на три године.

Истовремено је захтевана фазна испорука (стр. 86 конкурсне документације):

* Наручилац ће захтевати сукцесивну испоруку описаног система у складу са динамиком реализације пројекта и објективним потребама. Предвиђа се сукцесивна испорука у три фазе и то:

|  |  |  |  |
| --- | --- | --- | --- |
| С6.11. | Систем за контролу Web саобраћаја са Load Balancing-om у складу са описом 6.3.3.10. - испорука дела система на централној локацији и лиценце потребне тако да систем подржава рад 100.000 корисника | 1 систем | Очекивани период закључења уговора – други квартал 2019. |
| С6.12. | Доградња система за контролу  Web саобраћаја са Load Balancing-om из тачке С6.12. тако да подржава рад 300.000 корисника | 1 доградња система | Очекивани период закључења уговора – други квартал 2020. |
| С6.13. | Доградња система за контролу  Web саобраћаја са Load Balancing-om из тачке С6.12. дограђеног у складу са тачком С6.13 тако да подржава рад 900.000 корисника | 1 доградња система | Очекивани период закључења уговора – четврти квартал 2020. |

Будући да постоји временско померање испорука лиценци у појединим фазама, неминовно ће долазити до истицања првобитног трогодишњег периода за лиценце испоручене у претходним фазама, те ће у неком тренутку бити неопходна обнова тих лиценци да би у сваком тренутку био задовољен захтев да систем буде лиценциран за захтевани број корисника.

Молимо вас за потврду да је Наручилац предвидео благовремену обнову лиценци поручених у првој и другој фази, те да је овим пројектом потребно понудити фазну испоруку разлике у броју лиценци, као у примеру:

* У првој фази лиценце за 100.000 корисника за период од три године;
* У другој фази лиценце за додатних 200.000 корисника за период од три године;
* У трећој фази лиценце за додатних 600.000 корисника за период од три године.

**Одговор 1:** Потврђујемо да је овим пројектом потребно понудити фазну испоруку разлике у броjу лиценци и њиховом трајању као у примеру. Извршена је допуна конкурсне документације.

**Питање 2:** У оквиру табеле „С3. СПЕЦИФИКАЦИЈА МОНТАЖНИХ РАДОВА ЛОКАЛНЕ РАЧУНАРСКЕ МРЕЖЕ“ за све типове школа (А, Б, Ц, Д, Е, Ф) у поглављу “ 6.4 Предмер по типовима школа из идејног пројекта“  конкурсне документације,  дефинисано је следеће:

„Пуштање система локалне мреже и бежичних приступних тачака у рад у школи типа А/Б/Ц/Д/Е/Ф (подразумева да су извршене све услуге дефинисане процедуром извођења радова и техничком спецификацијом укључујући и обуке особља у школама дефинисане сегментом 6.3.5.3. техничке спецификације)“.

У оквиру конкурсне документације није дефинисан сегмент 6.3.5.3. техничке спецификације, који описује обуку особља у школама. Молим Вас да потврдите да је у питању техничка грешка и да обука особља у школама није предмет ове јавне набавке.

**Одговор 2:** У питању је техничка грешка. Извршена је измена конкурсне документације.

**Питање 3:** Молимо вас да потврдите да у случају подношења заједничке понуде захтеване лиценце П090А1 и И090А1 као доказ може доставити било који учесник у заједничкој понуди?

**Одговор 3:** Копије важећих лиценци П090А1 и И090А1 може да достави било који учесник заједничке понуде.

Oдговори на питања 3 и измена 3 Конкурсне документације објављује се на Порталу јавних набавки и интернет страници Наручиоца и чине саставни део Конкурсне документације.

**Комисија наручиоца**